তিনি জানান, রাতারাতি অনেক আইডি তৈরি হয়ে কোনও বিষয়ে প্রচারণা চালানো বা কুৎসা রটানো হতে পারে। বিষয়টি পরীক্ষার জন্য ওই আইডি কবে ক্রিয়েট হয়েছে এবং ইউজার নেম বা ইউআরএল পরীক্ষা করলেই তা বোঝা সম্ভব। তিনি বলেন, ‘অনেক সময় ইউজার নেম বদলেও এ ধরনের স্ট্যাটাস ছাড়া হতে পারে। সে ক্ষেত্রে ইউআরএল ভালো করে পরীক্ষা করে দেখলেই মূল তথ্য অনেকাংশে উদঘাটন করা সম্ভব।’ আরিফ নিজামী জানান, প্রযুক্তি ব্যবহারকারীরা যদি প্রযুক্তিতে সচেতন না হন, শিক্ষিত না হন তাহলে এ ধরনের ভুল নিউজ বা ভুয়া স্ট্যাটাসের জয়জয়কার থামবে না। তিনি বলেন, “‘তুমি ইন্টারনেটে যা দেখো তা-ই বিশ্বাস কোরো না, যাচাই করে বিশ্বাস করো’, তাহলে এ ধরনের গুজব বা ভুয়া স্ট্যাটাস ডালপালা মেলতে পারবে না।”